Kjell Jonevret

Kjell Anders Jonevret (født 28. juni 1962) er en svensk fotballtrener og tidligere fotballspiller som fra 19. juni 2012 til 14. november 2016 var hovedtrener for Viking FK.

Han ble ansatt som trener for Molde Fotballklubb i desember 2006, og tok MFK til seier og opprykk fra 1. divisjon i 2007. I 2008 ble det en 9.-plass i Eliteserien og semifinale i cupen.

I 2009 ledet han Molde FK til sølv i Eliteserien og sølv i den norske cupen. Den 30. august 2010 ble han avskjediget som hovedtrener av klubben på bakgrunn av de svake sportslige resultatene den sesongen.

Jonevret kom til Molde fra trenerjobben i Djurgårdens IF Fotboll. Han ledet Djurgården til svensk serie- og cupmesterskap i 2005. I 2005/06 sesongen spilte klubben kvalifisering til Mesterligaen mot Juventus. Djurgården ledet 2-0 borte mot Juventus men det endte 2-2. I returen vant italienerne 4-1. Han fikk sparken etter 2006-sesongen grunnet mangel på oppnåelse av klubbens sportslige ambisjoner.

Han var assistenttrener under Erik Hamrén i AIK Fotboll og Vasalund.

Jonevret ble som spiller cupmester med Viking i 1989, med seier over nettopp Molde i finalen.

Meritter

Som trener 
 SM-gull (2005) med Djurgården
 Svensk cupmester (2004, 2005) med Djurgården
 Addecoligamester (2007) med Molde FK
 Sølv i Tippeligaen (2009) med Molde FK
 Sølv i den norske cupen (2009) med Molde FK

Som spiller 
 Tidenes toppscorer på IF Brommapojkarna
 Cupmester med Viking FK (1989) (slo Molde i finalen)

Referanser

Eksterne lenker 
 
 Landslagsprofil hos det svenske fotballforbundet
 Profil hos AIK
 Profil hos Viking

Svenske fotballtrenere
Svenske fotballspillere
Fotballspillere for IF Brommapojkarna
Fotballspillere for AIK
Fotballspillere for Viking FK
Fotballspillere for Vasalunds IF
Fotballtrenere for IF Brommapojkarna
Fotballtrenere for IK Sirius
Fotballtrenere for Västerås SK
Fotballtrenere for FC Café Opera
Fotballtrenere for Djurgårdens IF Fotboll
Fotballtrenere for Molde FK
Fotballtrenere for Viking FK
Fotballtrenere for Orlando Pirates FC
Utenlandske fotballspillere i Norge
Utenlandske fotballtrenere i Norge
Norgesmestere i fotball
Fødsler i 1962